Author: SIAP
Last saved by: spano
Company: Úrad Vlády SR

Námestie slobody 1/29, 813 70 Bratislava 1Telefón: (02) 54430029, 54433016, Fax: (02) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
11.12.2002
K materiálu č. 8913/2002
K bodu č. 26.

     

S T A N O V I S K O

k  návrhu  nariadenia  vlády  Slovenskej  republiky,  ktorým  sa  ustanovujú  minimálne  normy  na  ochranu  ošípaných    

Návrh nariadenia vlády SR, ktorým sa ustanovujú  minimálne normy na ochranu ošípaných predkladá na rokovanie vlády SR minister pôdohospodárstva podľa Plánu legislatívnych úloh na rok 2002.
Návrh transponuje smernicu rady 91/630/EHS, ktorá stanovuje minimálne normy na ochranu ošípaných v znení smernice rady 2001/88/ES  a smernice komisie č. 2001/93/ES.
Sekcia Inštitút pre aproximáciu práva Úradu vlády SR, odbor aproximácie práva, uplatňuje k predkladanému návrhu nasledovné stanovisko:
Predkladateľ v prevažnej miere zapracoval pripomienky Inštitútu uplatnené v predchádzajúcich štádiách legislatívneho procesu. V tomto štádiu naďalej trváme na nasledujúcich pripomienkach:
o	K § 3: Napriek skutočnosti, že smernica obsahuje zákaz používať uväzovacie prostriedky až od 1.1.2006, navrhujeme túto skutočnosť zakotviť už v predloženom návrhu a odložiť účinnosť takéhoto ustanovenia k 1.1.2006. Takýto postup je nevyhnutný pre úplnú transpozíciu smernice k referenčnému dátumu 1.1.2004.
o	K §8: Je žiadúce zosúladiť toto ustanovenie s prechodnými ustanoveniami transponovanej smernice (čl. 1 ods. 9), ktorá stanovuje, že od 1.1.2003 sa ustanovenia, ktoré sú návrhom transponované v §3 ods. 1 písm. b), ods. 2, ods. 4, ods. 5 a poslednej vete ods.8 vzťahujú na novovybudované alebo prebudované chovy, alebo chovy uvedené do používania od tohto dátumu. Na všetky chovy sa dané povinnosti budú vzťahovať od 1.1.2013. Z navrhovaného ustanovenia nariadenia nie je zrejmé, že aj existujúce chovy po ich prestavbe budú už musieť vyhovovať daným ustanoveniam. Navrhujeme upresniť znenie tohto paragrafu. 

Bratislava | 10.12.2002
Vypracoval: | Mgr. Marta Valentíková
Tel.: | 57295610

JUDr. Mária Krošlákovágenerálna riaditeľka